Muhammad Yusuf (An Haife shi a ranar: 29 ga watan Janairun Shekara ta 1970 - ya Mutu a ranar: 30 ga watan Yulin shekara ta 2009), kuma an san shi da Ustaz Mohammad Yusuf, ɗan Nijeriya ne kuma malamin addinin musulunci, wanda ya kafa akidar cewa karatun boko haramun ne, an masa kallan dan ta'adda wanda ya kafa kungiyar Boko Haram a Najeriya a shekara ta 2002, wanda yanzu haka tasirin wannan ƙungiyar ta Boko Haram ya shiga ƙasar Nijar, Cadi, da Kamaru, Shi ne shugaban ta na farko har aka kashe shi a rikicin Boko Haram na farko a cikin garin Maiduguri , wanda daga baya mataimakin sa Abubakar Shekau ya ci gaba da jagoranta.